lon |. C. Brătianu 


Ion I. C. Brătianu (n. 20 august 1864, Florica, județul Argeș - d. 24 noiembrie 1927, București), om politic, inginer, prim- 
ministru al României, președinte al Partidului Naţional Liberal, membru de onoare al Academiei Române. Dominând cu autoritate 
viața politică din România timp de două decenii, în aceeași măsură adulat și contestat, Ion I. C. Brătianu a fost una dintre cele 
mai complexe și controversate personalități politice din istoria României. Viața sa aproape s-a confundat cu aceea a Partidului 
Naţional Liberal, pe care l-a condus și prin care s-a realizat ca om politic. 


Ion I. C. Brătianu a avut o traiectorie politică fulminantă, purtând povara grea a numelui pe care îl avea. Numele său a 
reprezentat un mare avantaj, dar el era conștient că trebuia să îl onoreze. Timp de două decenii a făcut și a desfăcut guverne, 
iar întreaga clasă politică a ascultat de vocea sa. Regele Ferdinand I a fost puternic influenţat în deciziile sale de fruntașul liberal, 
pe care îl considera „zodia bună a României”, iar pentru acest lucru și-a atras de la opozanți renumele de „rege neîncoronat”. 
Reformele adoptate pentru consolidarea statului național unitar român, faptul că a fost unul dintre principalii ctitori ai României 
Mari, ideal secular al poporului român, i-au determinat pe istorici să-l numească cel mai mare om politic și bărbat de stat al 
României din toate timpurile, „o adevărată școală politică”. 

Originea. Studiile. Viața personală 


Ionel Brătianu, așa cum obișnuiau să-l numească apropiații, era fiul cel mare al fostului prim-ministru și fondator al Partidului 
Naţional Liberal, Ion C. Brătianu și al oltencei Pia Pleșoianu. Nu avea nici 13 ani când tatăl îi încredințează o sarcină de mare 
răspundere. În timpul Războiului de Independenţă, Ionel îl însoțește pe tatăl său pe front, deși era doar un copil. El și fraţii săi 
erau singurii care se aflau în posesia dicționarului cifrat al primului-ministru. Când regele Carol I află acest lucru, rămâne 
încremenit de uimire. La exclamația suveranului: „nu sunt decât niște copii!”, Ion C. Brătianu îi răspunde: „de nimeni nu sunt 
mai sigur ca de ei.” 


În 1882, tânărul Brătianu devine absolvent al Colegiului „Sfântul Sava” din București, după 
care urmează un stagiu de șase luni în serviciul militar, primind la final gradul de 
sublocotenent. Din toamna anului 1883, se stabilește la Paris pentru a-și definitiva studiile 
superioare. Aici, frecventează Școala preparatorie „Saint-Barbe”, Școala Politehnică, apoi 
Școala de poduri și șosele, obținând diploma de inginer în 1889. 


În același an revine în țară și începe să profeseze ca inginer specialist la construcția căii 
ferate Iași - Pașcani. Invitat să locuiască în palatul de la Ruginoasa, tânărul liberal începe să 
aibă o idilă cu Maria Moruzi-Cuza. Aceasta se căsătorise în 1889 cu Alexandru Cuza, fiul 
domnitorului Alexandru Ioan Cuza. Soţul a murit la doar șase luni de la căsătorie, astfel că 
palatul a rămas moștenire soţiei. Pentru a-și oficializa relația, cei doi se cunună în 1897, dar 
se despart la scurt timp după aceea. Cu Maria, Ionel Brătianu a avut singurul copil, 
Gheorghe Ion, pe care l-a recunoscut ca fiu legitim. După mai multe aventuri, Ionel 
Brătianu se va căsători pe 4 martie 1907 cu Eliza Știrbei, pe care a determinat-o să 
divorțeze de Alexandru Marghiloman, unul dintre liderii conservatorilor. 


Timpul liber și-l petrecea la conacul din Florica, judeţul Argeș. În București, locuia pe strada 
Biserica Amzei, tot aici avându-și biroul de lucru. Brătianu era cunoscut ca o persoană 


proaspăt absolvent al Colegiului îs ci î SĂ a W f 
foarte comodă, care prefera să gestioneze administrarea țării de acasă de la el. Era pasionat 

de istorie și deținea una dintre cele mai bogate și valoroase biblioteci din țară. Citea foarte mult, considerând politica a fi o artă. Avea o 


concepție superioară în ceea ce privește datoria omului de stat: 


„Cei mai mulţi îşi închipuie că politica e un fel de distracţie, cu foloase și onoruri. Politica e ceva grav, grav de tot. Ai în mâna ta viaţa și viitorul ţării tale H” 


Ascensiunea politică. Deputat. Ministru 


(4429) 


După moartea tatălui său, la 4 mai 1891, conducerea Partidului Naţional Liberal a fost preluată de unchiul său, Dimitrie C. Brătianu. Acesta se stinge din viață doar un an mai 
târziu. În aceste condiţii, congresul partidului îl alege președinte pe Dimitrie Alexandru Sturdza. Ionel Brătianu se simte îndatorat să continue opera politică a părintelui său, 
astfel că în 1895 candidează pentru Parlament la Colegiul I, fiind ales deputat de Gorj. În campania electorală, el a recunoscut avantajul pe care i-l oferă numele ce-l poartă, 
dar ținea să sublinieze imensa povară pe care o creează, căci va trebui să onoreze în cel mai sublim mod acest nume. Pe 31 martie 1897, Brătianu este numit ministru al 
Lucrărilor Publice, din această calitate acordând o atenție specială construcţiei de căi ferate. Pentru aceasta era ajutat de o echipă întreagă de specialiști, printre care și ilustrul 
Anghel Saligny. În noiembrie 1897, ministrul participă la inaugurarea căii ferate Pitești - Curtea de Argeș, apoi se ocupă de supravegherea bunei desfășurări a lucrărilor de 


amenajare a portului Constanţa. 


Încă de la debutul său în viața politică, Ionel Brătianu a fost sprijinit de gruparea „Oculta”, formată din membrii ai partidului care doreau ca acesta să preia conducerea 
liberalilor. Acestă grupare era condusă de Eugeniu Carada, guvernatorul Băncii Naţionale, care exercita o mare influență în partid, acționând din umbră, ocult, de unde și 
denumirea grupării. Acesta vedea în tânărul liberal un viitor mare om politic al României. Brătianu dorea să reformeze partidul sub toate aspectele, iar în scurt timp a devenit 
liderul tinerilor liberali, care erau hotărâți să contribuie la accelerarea procesului de modernizare a societății românești. În 1899, Ionel Brătianu reușește să-i atragă în rândul 
PNL pe liderii socialiști din PSDMR, care astfel și-au atras renumele de „generoși”. Brătianu avea întâlniri frecvente cu liderul socialiștilor, Constantin Stere. Aceștia doreau 
înfăptuirea reformei agrare și a celei electorale, iar liberalul le răspundea spunându-le că acesta este și crezul său politic. Între Stere și Brătianu au avut loc ample negocieri 
pentru trecerea socialiștilor în tabăra liberală. În cele din urmă, la sfârșitul anului 1899, acest lucru se întâmplă, Stere primind conducerea filialei PNL Iași. 


Pe 14 februarie 1901, odată cu numirea unui nou cabinet liberal, Ionel Brătianu primește portofoliul Ministerului Lucrărilor Publice, iar în urma remanierii guvernamentale din 9 
ianuarie 1902 primește și interimatul Ministerului de Externe, al cărui titular va deveni pe 18 iulie. Din această poziție s-a ocupat îndeaproape de situația românilor din Imperiul 
Otoman și Austro-Ungar, acordând o atenţie specială românilor din Transilvania, pe care îi sprijinea moral și politic. Ministrul de externe intervenea adesea la Viena și 
Budapesta pentru a ameliora situația românilor. De asemenea, avea întrevederi frecvente cu liderii românilor din provincie. În 1905, Ionel și fratele său, Vintilă Brătianu, au 
participat la inaugurarea palatului A.S.T.R.A. din Sibiu, iar anul următor Octavian Goga și Miron Cristea l-au vizitat la Florica. Mai târziu, a efectuat vizite în orașele din 
Transilvania, întâlnindu-se cu unul dintre foștii căpitani ai lui Avram Iancu, acum ajuns la bătrâneţe. Fruntașul liberal a avut ocazia să deprindă tradițiile moţilor, experiență pe 
care o va expune într-o viitoare lucrare a sa. 


Conducând grupul tinerilor liberali, Brătianu evita să riposteze bătrânilor din partid, care se opuneau reformelor. Vocea sa devenea una 
dintre cele mai importante din Partidul Naţional Liberal, iar opinia sa era ascultată și luată în considerare. Liberalul sublinia în discursurile 
sale însemnătatea decisivă a a chestiunii țărănești pentru România, dezvoltarea economică, problema capitalului străin, introducerea 
votului universal. El avea o concepţie modernă, pătrunsă de responsabilitate față de prezentul și viitorul României. 


Ministru de Interne. Răscoala de la 1907 
Partidul Naţional Liberal a profitat de izbucnirea răscoalei țărănești pentru a răsturna guvernul conservator condus de Gheorghe Grigore 
Cantacuzino, Ionel Brătianu ridicând tot mai insistent problema țărănimii. În ziua de 8 februarie 1907 a izbucnit la Flămânzi, judeţul 


Botoșani, conflictul ce avea să declanșeze marea răscoală țărănească 12. în discursurile sale, fruntașul liberal pleda pentru îndreptarea 
situației țăranilor sesizând că în ultimii ani: 


„0 mână de oameni, străini de interesele mari ale dezvoltării noastre economice și sociale, s-au făcut stăpâni, prin arendare, pe întinderi tot 


mai mari din suprafața cultivată a țării [...] Ei nu exploatează atât forțele fecunde ale naturii, cât exploatează cămătărește munca și nevoile Frații Brătianu - Dinu, Ionel și 


Vintilă, în 1885 
țărănimii 1.” 


(444295) 
În aceste împrejurări, pe 12 martie 1907, regele îl cheamă din nou la putere pe Dimitrie Alexandru Sturdza, președintele liberalilor. În noul guvern, Ionel Brătianu este numit 
ministru de Interne. Cabinetul a dat publicității un manifest, care aducea la cunoștință măsuri care vor fi luate numai pentru „a îndestula cereri drepte și legitime”: desființarea 


unor taxe ce priveau activitatea ţăranului, o nouă lege a învoielilor agricole și altele [4], 


În calitate de ministru de Interne, Brătianu a numit în frunte oameni capabili să poarte un dialog cu țăranii. Însă, evenimentele au degenerat. Printr-un plan bine întocmit, a 
fost organizată una dintre cele mai violente represiuni antițărănești din istorie. Mulţi ofițeri au continuat să împuște instigatorii reali sau prezumptivi, chiar dacă represiunea 
fusese sistată de ministrul de Interne. Pentru orice om politic era limpede că problema țărănească trebuia să-și găsească o rezolvare, căci societatea însăși trebuia reconstruită 
din temelii. 


Consolidarea puterii politice. Alegerea ca președinte al PNL 


Începând cu anul 1907, poziţia lui Ionel Brătianu în Partidul Naţional Liberal s-a întărit considerabil. Ca ministru de Interne, el controla administrația de stat și filialele locale ale 
partidului. Deși avea 75 de ani, Dimitrie Alexandru Sturdza se crampona de putere, căutând să reziste tinerilor reformiști. Carol I, tot mai bolnav și sleit de puteri, își exprima 
la rândul său simpatia pentru tânărul Brătianu. Trăind într-un continuu stres, bătrânul șef al liberalilor avea tot mai des accese de nervi prelungite, căci se simţea torturat de 
Eugeniu Carada. Într-un articol din „Poporanismul” se relata că, în ședințele Consiliului de Miniștri, Sturdza începea să plângă și chiar umbla în patru labe pe sub masă, lătrând 
la un Carada imaginar. În octombrie 1908, se anunţă în mod oficial că primul ministru e grav bolnav și va fi tratat la un sanatoriu de boli nervoase din străinătate. 


După ce D. A. Sturdza a declarat că nu își mai poate exercita funcția, pe 27 decembrie 1908 a avut loc o ședință a la care au luat parte și 
președinții Corpurilor legiuitoare, pentru a se hotărî soarta partidului și a guvernării. Iniţial, Mihail Pherekyde este propus ca succesor, în 
calitate de cel mai vechi fruntaș liberal. Dar acesta îl propune la rândul său pe Ion I. C. Brătianu care, în opinia fruntașului, cumula 
„talentul, hărnicia, tinerețea și un nume simbolic pentru România". În aceeași zi, a fost emis și decretul regal de numire a lui Brătianu în 
funcţia de prim-ministru al României. Pe 11 ianuarie 1909, a avut loc Congresul partidului, care l-a desemnat în funcţia de președinte al 
Partidului Naţional Liberal, cu mult entuziasm, căci reprezenta „tot ceea ce avea mai bun partidul și țara”. Încă de la discursul inaugural, 
noul președinte stabilea două principii fundamentale pentru viitoarea activitate: libertatea de discuţie și disciplina în acţiune. După o 
muncă și o luptă tenace timp de un deceniu, Ion I. C. Brătianu își vedea visul împlinit, acela de a fi președinte al Partidului Naţional 
Liberal. Avea 45 de ani și dispunea de cel mai puternic instrument pentru realizarea operei sale politice. 


Activitatea guvernamentală până la izbucnirea marelui război 


Un moment tensionat din viața fruntașului liberal se consumă pe 8 decembrie 1909. Primul ministru a fost victima unui atentat, fiind 
împușcat de un anume Gheorghe Stoenescu, lucrător C.F.R., în timp ce se îndrepta spre casă de la ședința Senatului. Ulterior, atentatorul a 
declarat că dorea să dea un exemplu clasei politice, considerându-l pe primul ministru vinovat de scumpirea traiului zilnic. După două 
săptămâni a fost votată „Legea Orleanu”, care interzicea dreptul la asociere și la grevă pentru salariaţii statului, dar garanta libertatea 


muncii [5]. Încă de la începutul primului său mandat, primul ministru pleda pentru înfăptuirea reformelor agrară și electorală, revizuirea 
Constituţiei. Brătianu a propus regelui extinderea dreptului de vot prin înființarea colegiului unic, dar Carol I a refuzat. În fața acestei 
situaţii, liderul liberalilor își depune mandatul pe 28 decembrie 1910. 


Ionel Brătianu 


În opoziție, Ionel Brătianu s-a decis să pregătească marea ofensivă, dar menţinerea partidului pe băncile opoziţiei a stârnit protestul membrilor mai în vârstă, care acuzau lipsa 
de pricepere a șefului și influența pe care o exercitau „tinerii generoși” ai lui Constantin Stere. Pe 17 iulie 1913, după ce România a intrat în Al Doilea Război Balcanic, Brătianu 
și-a dat demisia din fruntea partidului, a îmbrăcat uniforma de maior și a plecat pe câmpul de luptă, fiind atașat la Statul Major al Artileriei. Mihail Pherekyde se deplasează în 
Bulgaria pentru a-l convinge să revină asupra deciziei, dar Brătianu nu a dorit să discute politică până la încheierea acțiunii militare. După sfârșitul conflictului (28 iulie 1913), 
climatul politic era propice aplicării reformelor. Într-o scrisoare adresată lui Carol 1 în august 1913, Brătianu cerea urgent trecerea la aplicarea reformelor, însă regele se arăta 
reticent, temându-se ca aceste reforme să nu stârnească lupte violente pe scena politică. După o guvernare conservatoare, Ion I. C. Brătianu este chemat pentru a doua oară 
să formeze Consiliul de Miniștri pe 4 ianuarie 1914. După câștigarea alegerilor parlamentare, președintele Partidului Naţional Liberal expune pe 21 februarie 1914 problema 
revizuirii Constituţiei. Între 18 și 26 mai au loc alegeri pentru Adunarea Constituantă, iar după întrunirea acesteia au fost stabilite comisiile pentru analiză. 


Războiul pentru Întregirea Neamului 


Perioada de neutralitate. Tratativele de negociere cu Antanta 

Declanșarea Primului Război Mondial a impus scoaterea reformelor de pe ordinea de zi. Trebuie amintit contextul din care țara noastră a trebuit să se poziționeze în acest 
conflict. România avea la acel moment un tratat militar cu Tripla Alianţă, încheiat încă din 1883 de tatăl actualului prim-ministru [6], Tratatul fusese ținut secret, căci un pact cu 
Austro-Ungaria era extrem de nepopular în rândul opiniei publice 71, Totuși, acesta a adus un avantaj țării noastre, prin scoaterea din izolarea diplomatică în care se afla la acel 
moment și protecţia în fața amenințărilor Rusiei țariste. Însă, în noul context internațional, fruntașul liberal considera tratatul inoperabil. 

La mijlocul lunii iulie 1914, împăratul austriac Franz Joseph și împăratul german Wilhelm al II-lea, îi cer imperios lui Carol I să ia poziție față de conflictul ce se declanșase în 
Europa [8], La consultările din țară, regele se pronunța vehement pentru respectarea tratatului, în timp ce majoritatea politicienilor români declarau că nu se poate intra într-un 


război de partea austriecilor. În cele din urmă, la Sinaia, a fost convocat un Consiliu de Coroană în ziua de 21 iulie 1914 [9], Suveranul a fost susținut doar de Petre P. Carp, în 
timp ce majoritatea s-a pronunțat ca România să adopte o poziție oficială de neutralitate în acest conflict. În comunicatul oficial se preciza că atitudinea de neutralitate a 
României se motiva prin faptul că nu a fost prevenită de aliatul său de izbucnirea războiului, așa era prevăzut în tratat, iar Austro-Ungaria nu a fost atacată, ci ea a atacat 


prima dată [10]. 


Pe 27 septembrie 1914, regele Carol I se stinge din viață, ceea ce însemna pentru România libertatea de a merge la război împotriva 


Austro-Ungariei 11], Aşadar, în noul context, primul ministru a devenit figura centrală a vieții politice, deciziile sale influențând destinul 
istoric al României. Pentru acest lucru își va atrage renumele de „rege neîncoronat”. În perioada 1914 - 1916, cele două blocuri politico- 
militare, Antanta și Puterile Centrale, au încercat să atragă România de partea lor, mizând atât pe poziția ei geostrategică, cât și pe 


importantele resurse de petrol și cereale. În această privință, curentul filoantantist a fost cel care s-a impus, prin vocea autoritară a 
primului ministru Ion I. C. Brătianu. Exista și un curent filogerman, reprezentat de Petre P. Carp, Titu Maiorescu și Alexandru Marghiloman, | Sea 


E 009 
însă influența pe care fruntașul liberal o avea asupra regelui Ferdinand 1 se va dovedi decisivă. În perioada neutralității, întreaga Tratatul de Alianță cu Antanta din 4 
coordonare a politicii externe românești este preluată de primul ministru, care lucra cu mare precauție, orientându-se spre încheierea unor august 1916 

acorduri diplomatice care să constituie garanţii pentru statul român. Un asemenea succes diplomatic îl constituie „Acordul Sazonov- 

Diamandi” dintre România și Rusia încheiat pe 18 septembrie 1914 la Petrograd. Prin acest acord, Rusia se angaja să garanteze și să apere 

integritatea teritorială a României și să recunoască drepturile acesteia asupra teritoriilor din Austro-Ungaria locuite de români, în schimbul „neutralității binevoitoare” a țării 
noastre. 


Tot în acestă perioadă, guvernul Brătianu a semnat un acord cu Italia prin care s-a convenit ca cele două țări să se informeze reciproc în legătură cu orice schimbări preconizate 
în politica lor și să nu renunțe la neutralitate fără consultări prealabile. Opinia publică sprijinea prin manifestații noua orientare a țării, astfel că primul ministru va trece la 
dotarea armatei. Pe 31 martie 1916, acesta va contracta de la Banca Angliei un împrumut de 40 de milioane de lire sterline, bani ce erau destinați cumpărării de armament și 
muniție. Ion I. C. Brătianu a dat dovadă de multă fermitate și abilitate diplomatică, stăruind pentru încheierea unor convenții politico-militare, care să stipuleze limpede 
condițiile în care România va intra în război și obiectivele urmărite de ea. 


Intrarea României în război de partea Antantei 


După îndelungi tratative, pe 4 august 1916, au fost semnate tratatele de colaborare cu membrii Antantei [12], În baza tratatului de alianţă și al convenției militare, aliații ne 
promiteau trimiterea zilnică a 300 de tone de armament și muniții, armata rusă urma să participe la apărarea Dobrogei în eventualitatea unui atac bulgar, iar trupele Antantei 
de la Salonic trebuiau să angajeze o mare ofensivă, care să rețină o parte a trupelor austro-ungare. De asemenea, se recunoștea legitimitatea unirii cu România a Transilvaniei 


și Bucovinei, respectând totodată integritatea teritoriului românesc [13], În ziua de 14 august 1916, la Palatul Cotroceni din București, are loc Consiliul de Coroană, care trebuia 


să decidă soarta României [14], Regele Ferdinand I s-a pronunțat pentru intrarea în război de partea Antantei, ținând însă să precizeze că pentru a lua o asemenea hotărâre a 
trebuit să se învingă pe sine, făcând aluzie la faptul că intra în război împotriva țării în care s-a născut. Totodată, a menţionat că este călăuzit numai de interesele superioare 


ale României [15]. Cele mai grave proteste le-a avut bătrânul conservator Petre P. Carp, filogerman convins. Văzând cum suveranul este influențat de prim-ministrul, Carp intră 
într-o gravă polemică cu șeful statului. Ferm pe poziţii, conservatorul a rostit cuvinte grele la adresa regelui, dar și a țării, întreaga scenă căpătând proporții încărcate de 


x 


dramatism. Carp rostește celebra frază: „Mă voi ruga la Dumnezeu ca armata română să fie bătută”. Apoi, consecvent, declară: „Voi trimite în război pe cei trei fii ai mei dacă 
veţi hotărî războiul, se înțelege, în armata inamică României” [16]. Cu toate aceste opoziții vehemente, România declară război Austro-Ungariei: 


„România, mânată de dorința de a contribui la grăbirea sfârșitului conflictului și sub imperiul necesității de a salvgarda interesele sale de rasă, se vede silită de intra în linie 
alături de cei care îi pot asigura realizarea unităţii sale naţionale. Pentru aceste motive, ea se consideră, începând din acest moment, în stare de război cu Austro-Ungaria 
[17] n 

(41425) 


Refugiul la Iași. Campaniile din vara anului 1917 


A doua zi, ostașii români au trecut Carpaţii pentru eliberarea Transilvaniei. Entuziasmul preluării controlului principalelor trecători din Carpaţi și eliberarea unor orașe precum 
Brașov, a fost stopat de pierderea bătăliei de la Turtucaia, pe frontul de sud. Deși a luptat cu eroism și spirit de sacrificiu, armata română a fost nevoită să se retragă pas cu 
pas, copleșită de numărul și tehnica modernă a inamicului. Totodată, Antanta nu și-a îndeplinit promisiunea de a trimite trupe rusești, care să lupte alături de români și nu a 
început ofensiva în zona Salonic, care ar fi ținut ocupată Bulgaria. Acest fapt l-a întristat foarte mult pe Ionel Brătianu. În aceste condiții, așa cum spunea și sloganul partidului, 
„prin noi înșine”, lupta prin propriile forțe rămânea singura salvare pentru ostașii români. Deplin convins de justețea cauzei românești, Brătianu a acţionat pentru mobilizarea 
tuturor forțelor armate. Însă, situația nu a decurs prielnic pentru armata română, soldaţii fiind nevoiți să se retragă pas cu pas. Armata Puterilor Centrale, condusă de generalul 
von Mackensen, a acţionat pe mai multe direcții: în nord a spart frontul de pe Valea Jiului, înaintând pe Olt, iar în sud a ocupat Dobrogea și a trecut Dunărea pe la Zimnicea. 
Astfel, trupele inamice se apropiau amenințător de Capitală. În aceste condiţii, familia regală și guvernul au fost nevoiți să se retragă la Iași pe 12, respectiv 20 noiembrie 


1916. Moldova a devenit un adevărat „pământ al făgăduinţei” [18]. De asemenea, trupele române s-au retras pe aliniamentul Râmnicu Sărat - Viziru, între Carpaţi și Dunăre. La 
23 noiembrie, generalul von Mackensen a intrat în fruntea trupelor sale în București. 


A urmat o perioadă grea pentru poporul român, care a trebuit să suporte jaful și ocupantului. Realitatea a arătat că 
guvernanţii nu au luat măsurile necesare pentru dotarea corespunzătoare a armatei, iar planurile de acțiune militară s-au 
dovedit nerealiste. În conștiința publică se va crea un curent împotriva liberalilor, vinovați de „pierderile inutile”, din campania 
anului 1916. Pe 11 decembrie 1916, se formează la Iași un guvern de uniune naţională condus tot de fruntașul liberal. Anul 
următor se trece imediat la reorganizarea comandamentului, armata română fiind înzestrată cu echipament modern cumpărat 
de la aliați. La sporirea capacităţii de luptă, o contribuție importantă a avut-o misiunea militară franceză condusă de generalul 
Henri Berthelot. În același timp, guvernul a dat dispoziţie ca întreg tezaurul românesc să fie transportat la Moscova. De 
asemenea, pentru a reface moralul soldaților, autoritățile au considerat de cuviință că era timpul ca statul român să treacă la 
îndeplinirea promisiunilor făcute, înainte de terminarea operațiunilor. În aceste condiţii, pe 19 iunie 1917 se promulgă 
proiectul de revizuire a Constituţiei, care consacra, printre altele, adoptarea reformei agrare prin exproprierea marii proprietăți 
și introducerea votului universal. 


Ionel Brătianu și generalul francez Henri Berthelot 
în vizită la I.A.R. Brașov 


După alcătuirea foarte minuțioasă a unui plan de campanie, operaţiunile militare s-au reluat în iulie 1917, când trupele austro- 
ungare și germane vizau atacarea Moldovei de la sud la nord. Luptând cu eroism, ostașii români au reușit să respingă în bloc 
atacurile inamicilor. La Mărăști (11 - 19 iulie), Mărășești (24 iulie- 6 august) și Oituz (26 iulie - 9 august), faptele de arme au 
reliefat spiritul de jertfă al românilor și speranța în refacerea unității naționale [19], Însă, în octombrie 1917, bolșevicii au preluat puterea în Rusia și au anunţat dorința de a 
încheia armistițiul. În aceste condiţii, România rămânea izolată pe frontul din est, înconjurată de trupele inamice, astfel că avantajul oferit de victoriile din vara aceluiași an nu 


a mai putut fi fructificat. Trupele rusești au părăsit linia frontului într-o totală dezordine, producând jafuri și distrugeri. Ca urmare, armata română a intervenit pentru a asigura 
ordinea, dezarmându-i și neutralizându-i pe ruși. În replică, autoritățile bolșevice au recurs la măsuri dure: arestarea reprezentantului țării noastre de la Petrograd, Constantin 
Diamandy, ruperea legăturilor diplomatice (13 ianuarie 1918) și confiscarea tezaurului, acuzând totodată țara noastră de agresiune pe propriul teritoriu, prin intrarea trupelor 
române în Basarabia pentru restabilirea ordinii, deși aceasta s-a produs la apelul basarabenilor. La începutul anului 1918, presiunile Austro-Ungariei asupra României s-au 
amplificat, cerându-se înlăturarea dinastiei și încheierea grabnică a armistițiului. Primul ministru nu s-a arătat dispus să încheie o pace rușinoasă, astfel că depune mandatul 
guvernului pe 26 ianuarie 1918. 


Armistițiul cu Puterile Centrale. Reintrarea în război. Marea Unire 
În locul său este format un cabinet condus de generalul Alexandru Averescu. Pe 24 aprilie 1918, Alexandru Marghiloman a semnat un armistițiu înrobitor, dar care a permis 
supraviețuirea statului român [20]. Semnarea acestuia a fost tergiversată continuu de regele Ferdinand, iar răsturnarea situaţiilor pe front în defavoarea Puterilor Centrale, a 


permis României să reintre în război de partea Antantei pe 24 octombrie 1918. Astfel, sfârșitul Primului Război Mondial (11 noiembrie 1918) a găsit România în tabăra 
învingătoare. 


Anul 1918 a marcat și desăvârșirea procesului de unitate naţională a românilor. Pe 27 martie și 15 noiembrie, Basarabia și Bucovina și-au manifestat dorința de „unire 


necondiționată” cu Patria-Mamă [21], Actul de Unire a Transilvaniei cu România de la 18 noiembrie/1 decembrie 1918 încheie un procesul de formare a statului naţional unitar, 
la care Ionel Brătianu avusese o contribuție majoră. După Marea Unire, oamenilor politici le revenea răspunderea de a găsi mijloacele adecvate pentru a asigura dezvoltarea 
României ca stat european. Pe 1/14 decembrie, regele și guvernul au întâmpinat la Gara de Nord delegația Marelui Sfat Naţional Român din Transilvania, care aducea Rezoluția 
Unirii de la Alba-Iulia pentru a fi predată șefului statului. La banchetul dat în această onoare, Ionel Brătianu a luat cuvântul: 


„De o mie de ani vă așteptăm și ați venit ca să nu ne mai despărțim niciodată. Sunt clipe în viața unui neam de fericire atât de mare că răscumpără veacuri întregi de dureri. 
Bucuria noastră nu e bucuria unei singure generații, ea e sfânta cutremurare de fericire a întregului popor românesc, care de sute și sute de ani a stat sub urgia soartei cele 
mai cumplite, fără a pierde credința lui nestrămutată în această zi ce ne unește și care nu se putea să nu vie.” 
(414255) 
Pe 29 noiembrie/12 decembrie 1918 s-a format un nou Consiliu de miniștri, în care erau reprezentate toate provinciile istorice, prezidat de Ion I. C. Brătianu, președintele 


Partidului Naţional Liberal [22], în prima lună de la instalare, pe 15/16 decembrie, cabinetul publică decretul-lege privind exproprierea marilor proprietăți rurale din Vechiul 
Regat, fixând și condițiile exproprierii. Însă, războiul lăsase răni adânci pe trupul țării noastre: distrugeri materiale, familii sfâșiate de durere și dezbinate, scăderea nivelului de 
trai, scăderea producţiei, ceea ce a generat în perioada imediat următoare nemulțumiri în rândul populaţiei, manifestate prin greve și lupte de stradă. Se impunea astfel 
adoptarea unor ample reforme, care să ralieze România la noile realități postbelice. 


Bătălia diplomatică de la Conferinţa de Pace din Paris 


Principala preocupare pe plan extern a prim-ministrului român era recunoașterea prin tratat a unirii celor trei provincii cu Patria-Mamă. În ziua de 18 ianuarie 1919 lucrările 


Conferinței de Pace de la Paris, care trebuia să reglementeze problemele internaționale după război. Desfășurarea lucrărilor i-a creat o mare deziluzie lui Ionel Brătianu [23], 
Conducerea conferinței a fost preluată de un Consiliu al celor patru Mari Puteri învingătoare: președintele S.U.A., Woodrow Wilson, premierul britanic, Lloyd George, prim- 
ministrul Franței, Georges Clemenceau și cel italian, Vittorio Orlando. Prin decizia acestora, România a fost trecută în rândul statelor cu interese limitate, putând să participe la 
dezbateri numai când era invitată, deși potrivit convenției din 4 august 1916 se bucura de același drepturi egale. 


Aceștia considerau că România este un stat mic cu putere militară scăzută, deci nu era o voce de luat în considerare. Marile Puteri erau 
cele care decideau în numele celorlalte state, hotărând ceea ce să fie sau nu stipulat în tratate, justificând că ele au dus greul războiului 


[24], Marile Puteri au pregătit Tratatul de Pace cu Germania fără a permite delegației române să-și exprime punctul de vedere, deși țara 
noastră a avut foarte mult de suferit din pricina luptelor cu germanii. Delegația română a fost nevoită să semneze Tratatul de Pace cu 


Germania la 28 iunie 1919, fără a-l putea studia sau formula observații [25], 


Deoarece Consiliul celor patru intenționa să procedeze la fel și în privința celorlalte tratate, în mai 1919, primul ministru român a luat 
inițiativa unei note verbale colective adresate lui Georges Clemenceau, prin care cerea ca proiectele tratatelor să le fie comunicate din 
timp, pentru a le putea analiza. Cu toate acestea, Consiliul a acceptat să prezinte la 29 mai doar un rezumat al proiectului de Tratat cu 
Austria, urmând ca a doua zi să trimită delegaţiei austriece textul complet al acesteia. În urma unui nou protest a șefului delegaţiei 
române, s-a obținut amânarea pentru 2 iunie a trimiterii proiectului către delegaţia Austriei. Documentul conținea unele clauze menite să 
faciliteze amestecul Marilor Puteri în treburile interne ale României. Astfel, sub pretextul grijii pentru respectarea minorităţilor naționale, 
Marile Puteri își rezervau libertatea de a decide măsurile „pe care le vor crede necesare” pentru a ocroti drepturile și interesele acestor 
minorități. De asemenea, România era obligată să semneze o convenție prin care acorda timp de cinci ani liberul tranzit pentru toate 
mărfurile, mijloacele de transport și supușii „Puterilor Aliate și Asociate”, fără nici un fel de vamă. Într-un discurs rostit la ședința plenară a 
statelor aliate asupra proiectului de tratat și într-un memoriu adresat Consiliului, Ion I. C. Brătianu afirma că România este hotărâtă să 


Ion I. C. Brătianu, președintele 
Partidului Naţional Liberal, prim- 
ministrul României 


asigure drepturile minorităţilor, dar ea nu poate să primească un regim special, la care nu erau constrânse toate statele suverane [26], 
Totodată, el a arătat că România era gata să ia măsurile necesare pentru a ușura tranzitul și a dezvolta comerţul cu celelalte națiuni, în 
conformitate cu legislația internă. Întrucât Consiliul nu a acceptat obiecțiile formulate, la 2 iulie 1919 Brătianu a părăsit Conferința. 


La 10 septembrie 1919, România a fost pusă în fața faptului împlinit, căci Marile Puteri au semnat la Saint-Germain Tratatul de Pace cu 


Austria [27]. În urma notelor ultimative ce i s-au adresat, de a semna fără obiecții tratatul, Ionel Brătianu și-a dat demisia din fruntea Consiliului de miniștri pe 12 septembrie 
1919, deoarece nu a dorit să semneze acest tratat. 


Viaţa politică între 1919 - 1921. Dominația asupra scenei politice 


Făurirea statului naţional unitar român, legiferarea votului universal și a reformei agrare au imprimat vieţii politice din România trăsături noi. Faptul că toți țăranii beneficiau de 
dreptul la vot a fost în defavoarea formațiunilor politice conservatoare, a căror bază electorală o constituiau marii proprietari funciari. Partidul Naţional Liberal a fost cel care a 
dominat scena politică din România în primul deceniu interbelic, beneficiind și de sprijinul principalelor instituții economice, care se aflau în mâna fruntașilor partidului, dar și de 
un anumit favoritism din partea regelui Ferdinand I. Transformarea produsă a fost reliefată în alegerile din noiembrie 1919, când a fost nevoie de coaliția Blocului parlamentar 
pentru a se forma Guvernul. Măsurile luate de această coaliție l-au nemulțumit pe Ionel Brătianu, astfel că acesta a intervenit pe lângă șeful statului pentru a determina 
căderea guvernului. 


Cu sprijin brătienist, pe 13 martie 1920, se formează un nou guvern sub conducerea lui Alexandru Averescu, președintele Partidului Poporului, care a cooptat printre miniștri 
săi și membri conservatori-democraţi, printre care Take Ionescu și Nicolae Titulescu [28], Președintele Partidului Naţional Liberal a considerat oportună numirea la conducerea 
guvernului a generalului Averescu, deoarece acesta se bucura de imensă popularitate în rândul oamenilor. Liberalii au sprijinit guvernul Averescu în vederea restabilirii ordinii 
publice, refacerii economice a țării și legiferării reformei agrare. Activitatea de legiferare a reformei agrare, începută odată cu modificarea Constituţiei în vara anului 1917, s-a 
încheiat după 4 ani, prin adoptarea legii pentru reforma agrară în Vechiul Regat (17 iulie 1921), a legii pentru reforma agrară în Transilvania (30 iulie 1921) și a legii pentru 


reforma agrară în Bucovina (30 iulie 1921). Legea pentru reforma agrară în Basarabia a fost votată la 6 martie 1920 [29]. 


În vara anului 1921, fruntașul liberal a declanșat acţiunea de înlăturare a guvernului, considerând că momentul preluării destinului țării de către liberali se apropie. Brătianu 
declara: „trebuie să ne pregătim de asalt”. El a reușit să atragă în acest demers întreaga opoziție, care a început să boicoteze măsurile luate de cabinet. Acest lucru 
demonstrează influența pe care liberalul o avea asupra clasei politice. De asemenea, Brătianu a purtat îndelungi tratative cu Iuliu Maniu, președintele Partidului Naţional 
Român, pentru o posibilă fuziune sau coaliție de guvernare. Aceste negocieri au eșuat, din cauza faptului că cei doi lideri nu s-au înțeles la împărțirea numărului de locuri în 
Parlament. Acest fapt ilustrează imensele orgolii pe care aceștia le aveau, deoarece nu doreau sub nici o formă să renunțe măcar la un singur loc în favoarea prezumptivului 


partener de coaliție [30], 


Demisia ministrului de externe, Take Ionescu, orchestrată de fruntașul liberal, a generat o criză în interiorul coaliției. În aceste condiții, Alexandru Averescu a fost nevoit să 
depună mandatul guvernului său [31], pe 17 decembrie, Ferdinand 1 îl desemnează președinte al Consiliului de miniștri pe Take Ionescu, președintele Partidului Democrat. După 


cum menţiona istoricul Nicolae Iorga, „Take Ionescu simțea în spatele său dogoritoarea patimă de stăpânire lui Ion Brătianu” [32], Însă, tot în aceeași lună, Ionel Brătianu 
obține acordul de colaborare pentru un viitor guvern cu Partidul Țărănesc din Basarabia și Partidul Democrat al Unirii din Bucovina, astfel că după numai o lună de la instalare, 


guvernul takist primește un vot de blam din partea Parlamentului și a trebuit să demisioneze. [33] 


Marea guvernare liberală. Influența asupra Coroanei. Constituţia din 1923 


După ce regele Ferdinand I consultă formal pe șefii tuturor formațiunilor politice, pe 19 ianuarie 1922, Ion I. C. Brătianu este desemnat să formeze noul Guvern al României. 


Justificând această decizie, regele mărturisea: „Vrajba înveninată dintre partide, ca și toți de aici, mă silesc să nu mă bizui decât pe un singur om: Ion Brătianu” [34], De fapt, și 
când se afla pe băncile opoziției și când se afla la putere, liderul liberalilor conducea destinele țării, folosindu-se adesea de șeful statului. Evenimentele din timpul războiului și 
din perioada imediat următoare i-au întărit regelui credința că Brătianu era un om „providenţial”, pe care trebuie să se bizuie. Fiind un temperament slab, Ferdinand s-a lăsat 


dominat de Brătianu, nesfiindu-se să declare că, deși mulți apreciază pe Brătieni ca pe a doua dinastie din România, el nu vede nimic rău în asta [35], Iar cu alt prilej a 


mărturisit: „Prefer să cad cu Brătianu, dacă asta ar fi să se întâmple, dar este singurul în care am încredere” [36]. 


Profund nemulțumiți de soluția aleasă de rege pentru noul guvern, șefii partidelor politice din opoziție au refuzat în mod ostentativ să meargă la botezul principelui Mihai, 
întrucât, după expresia lui Nicolae Iorga: „Coroana ajunsese vasală Brătienilor” 37. Cu toate aceste contestări, Partidul Naţional Liberal decide să își urmeze programul de 


guvernare, care menţiona închinarea tuturor puterilor pentru consolidarea unității naționale [38], Astfel, la doar patru zile de la instalarea cabinetului, este emis decretul-regal 
de dizolvare a Corpurilor legiuitoare, în vederea declanșării alegerilor pentru Adunarea Naţională Constituantă. 


Pe 15 octombrie 1922, la Catedrala Reîntregirii Neamului din Alba-Iulia, a avut loc ceremonia de încoronare a regelui 
Ferdinand și a reginei Maria ca suverani ai României Mari [39], încoronarea a semnificat momentul în care Ferdinand I 
devenea regele tuturor românilor „de la Nistru până la Tisa”. Evenimentul a fost într-o mică măsură umbrit de luptele 
de pe scena politică, căci Partidul Naţional Român și Partidul Țărănesc au refuzat să participe la festivități, motivând 


că acestea au fost coborâte „la rolul unor simple manifestații de partid” [40], Nicolae Iorga a acceptat să participe 


ET 


„din devotament pentru Coroană”, după cum el însuși a declarat, ținând însă să precizeze ironic că nu va mai avea 


aceeași atitudine „când domnul Brătianu se va încorona” [4], Acceptând să se încoroneze sub guvernul Brătianu, 
regele dovedea că era hotărât să menţină PNL la putere, fără a ține seama de opinia partidelor de opoziţie. 


Partidul Naţional Liberal se consolidează prin absorbția Partidului Țărănesc din Basarabia (gruparea Inculeţ) și 
Partidului Democrat al Unirii din Bucovina (gruparea Nistor) pe 21 ianuarie 1923, formându-se astfel o suficient de 
puternică majoritate pentru a fi înaintat spre dezbaterea Parlamentului proiectul noii Constituţii. „Balcanismul” 
politicii românești a fost ilustrat cel mai bine în timpul dezbaterilor ce au avut loc. Liderii opoziției aduceau 


argumente neserioase pentru a împiedica adoptarea legii fundamentale [42], Totodată, pentru a crea mai mult 

„pitoresc”, la unele întruniri se prezentau șobolani morți reprezentând pe Ionel și Vintilă Brătianu, avertizându-i pe 
cei doi guvernanţi de soarta pe care îi va aștepta dacă vor provoca poporul. Faţă de atitudinea agresivă a opoziției, 
Brătianu adopta o ținută suverană, socotind că era inutil să intre într-o polemică care i-ar fi risipit timpul și energia. În pofida tuturor protestelor violente ale opoziţiei, regele a 


Consiliul de Miniștri instalat pe 22 iunie 1927 


promulgat noua Constituţie a României, prin care se asigura temeiul juridic pentru dezvoltarea României Mari [43], Dotarea țării cu o lege fundamentală, în noile condiţii de 
după terminarea Primului Război Mondial a devenit una dintre problemele fundamentale ale statului român. Dar, organizarea constituțională a constituit o problemă deosebit de 
dificilă, atât pentru instituția monarhică, cât și pentru guvernele din această perioadă, datorită multiplelor împrejurări interne, dar mai ales externe. Astfel, problema 
constituțională a fost mereu amânată până la venirea liberalilor la putere, la începutul anului 1922. După lungi dezbateri, noua Constituţie a fost votată la 26 martie 1923 în 


Adunarea Deputaţilor [44], iar la 27 martie în Senat [45], fiind promulgată de rege și publicată în „Monitorul Oficial” la 29 martie 1923 [46] ca operă liberală. În litera sa, noua 
Constituție păstra o bună parte din articolele celei din 1866, dar aducea unele prevederi care se raliau noii realități românești de după Marea Unire și Primul Război Mondial. 

Legea fundamentală românească era una dintre cele mai avansate din Europa acelor vremuri, dar în aplicarea ei s-au înregistrat ulterior numeroase inconsecvenţe și abateri 

[47] 


Reformele pentru modernizarea statului român 


Datorită aplicării doctrinei liberale „prin noi înșine”, economia românească a cunoscut un ritm rapid de refacere până în 1923, după care a înregistrat o creștere cu adevărat 
spectaculoasă, ale cărei efecte s-au resimţit și în prima parte a guvernării țărăniste, până la declanșarea „marii recesiuni” globale din 1929. Totodată, articolul 19 din 
Constituție menţiona că zăcămintele miniere, precum și bogățiile de orice natură ale subsolului sunt proprietatea statului. Ramura cea mai dinamică a fost industria, progresul 


datorându-se politicii guvernamentale care a vizat încurajarea promovarea și apărarea industriei naționale [48], Iniţiatorul acestor politici a fost Vintilă Brătianu. El a promovat o 
serie de acte legislative precum legea privind comercializarea și controlul întreprinderilor de stat economice ale statului (7 iunie 1924) , legea energiei (4 iulie 1924), dar cea 


mai importantă măsură a fost adoptarea legii minelor (4 iulie 1924) [49], Aceasta prevedea articole speciale prin care se favorizau capitalul, munca și inițiativa românească și 
se puneau piedici în calea pătrunderii de capital străin: 50 plus 1% din capitalul societăților să fie deținut de cetățeni români. Europa s-a arătat reticentă față de adoptarea 


acestei măsuri acuzând protecţionismul brătienist, dar poziția prim-ministrului român a fost de neclintit [50], 


Cele mai multe măsuri din guvernarea Brătianu au vizat alinierea țării noastre la noile realități postbelice: legea pentru organizarea 


armatei (24 iunie 1924), legea pentru organizarea și exproprierea căilor ferate, legea privind repaosul duminical și sărbătorile legale [51], 


legea pentru învățământul primar din 26 iunie 1924 (caracter „unitar, obligatoriu și gratuit”, durata fiind de 7 ani) [52], legea organizării 
judecătorești (25 iunie 1925), prin care judecătorii deveneau inamovibili, legea pentru înființarea Patriarhiei României (25 februarie 1925), 
legea privind organizarea Bisericii Ortodoxe Române (4 mai 1925). Pentru unificarea administrativă a tuturor provinciilor a fost adoptată 


legea din 14 iunie 1925, care avea la bază „păstrarea caracterului unitar al țării” și aplicarea descentralizării administrative [53], Această 

măsură stabilea împărțirea teritoriului României în două diviziuni administrative: judeţe și comune, care puteau fi rurale (cuprindeau mai 
multe sate) și urbane (orașele). De asemenea, pentru înlesnirea controlului, supravegherea aplicării legilor și buna administrare, judeţele 
se împărțeau în circumscripţii numite plăși, care cuprindeau mai multe comune. 


Pe 27 martie 1926 este promulgată legea electorală a „primei majorități” [54], Principala modificare se referea la centralizarea rezultatelor, 
repartiția mandatelor și proclamarea aleșilor. Practic, se introducea sistemul „primei majorități”. Acest sistem prevedea că partidul ce 
întrunea cel puțin 40% din totalul voturilor valabil exprimate se numea grupare majoră, iar celelalte partide constituiau gruparea 
minoritară. Din această împărțire rezulta repartizarea mandatelor politice, astfel încât, gruparea majoritară primea jumătate din numărul 
mandatelor, iar cealaltă jumătate se împărțea între grupările minoritare proporțional cu procentele de voturi obținute, dar și cu cea 
majoritară. Așadar, se crea cadrul propice pentru ca partidul majoritar să poată obține mai multe mandate parlamentare, susținând astfel Ion 1. C. Brătianu 
guvernul. Această lege afecta egalitatea votului, deoarece voturile acordate grupării majoritare aveau o putere de desemnare mai mare 

decât cele ale grupărilor minoritare. O altă măsură importantă a fost „legea Mârzescu”, care cuprindea măsuri de combatere a unor 


infracțiuni contra liniștii publice [55], Acest act legislativ a constituit temeiul juridic al măsurii de scoatere în ilegalitate a Partidului Comunist Român, până la lovitura de palat 
din 23 august 1944. În calitate de șef al guvernului, Ionel Brătianu s-a implicat în promovarea politicii externe a României. Diplomaţia românească avea la bază preocuparea 


pentru asigurarea independenţei, suveranităţii naționale, apărarea păcii și a status quo-ului teritorial [56], 


Un moment important pentru amenințarea dominaţiei politice a liberalilor s-a consumat în iunie 1924, când Partidul Naţional Român și Partidul Țărănesc au ajuns la un acord de 


colaborare în vederea unei viitoare fuziuni pe baza unui program comun [57], Mai mult, pentru a demonstra că partidul său încă „trăiește”, Averescu organiza mai multe întruniri 
publice prin țară. Cea mai importantă a fost cea ținută pe 3 iunie 1924, la Arenele Romane din București. Incitaţi de discursurile rostite, cei 50.000 de participanţi au adoptat o 
moţiune prin care cereau regelui demiterea imediată a guvernului liberal condus de Ionel Brătianu. Politician abil, Brătianu a acționat imediat și a purtat o discuție cu Averescu 
prin care l-a convins să renunţe la aceste manifestații și să promoveze o politică de continuitate. În schimb, fruntașul liberal se angaja să sprijine „la momentul potrivit”, după 
încheierea celor patru ani legitimi, aducerea lui Alexandru Averescu la putere. Revenit la Arenele Romane, generalul a comunicat simpatizanților săi că "lupta noastră și-a atins 


scopul", cerându-le să se întoarcă la casele lor [58], De fapt, Ionel Brătianu a acționat imediat pentru sprijinirea lui Averescu pentru a constitui o contrapondere la amenințarea 
național-țărănistă. Fruntașul liberal se baza pe influența pe care a avea asupra lui Averescu, ceea ce îi conferea avantajul de a guverna și de pe băncile opoziției. 


Criza dinastică 
[+] Mai multe detalii despre acest subiect în articolul Criza dinastică din România. 


Spre sfârșitul guvernării, Ion I. C. Brătianu s-a confruntat cu declanșarea crizei dinastice generate de o nouă renunțare a principelui Carol al II-lea la prerogativele sale de 
moștenitor al Coroanei. 


Aflat la Paris, principele Carol s-a întâlnit cu amanta sa, Elena Lupescu [59], iar de aici au plecat amândoi la Veneţia. Pe 12 decembrie 
1925, tânărul principe a adresat tatălui său o scrisoare prin care îl anunța pentru a treia oară că renunţă la prerogativele sale de 


moștenitor al Coroanei [60], Profund nemulțumit de atitudinea fiului său, Ferdinand a decis să-l trimită în Italia pe Constantin Hiott, 
ministrul Casei Regale, pentru a-l determina pe Carol să se răzgândească [61], Decizia principelui a fost irevocabilă, astfel că, pe 28 
decembrie, Hiott se întoarce la București cu o nouă scrisoare de renunțare a lui Carol către tatăl său [62], în care a adăugat: „Milano, 28 


decembrie 1925”. În aceste condiţii, Ferdinand convoacă la Sinaia un Consiliu de Coroană pe 30 decembrie 1925 [63], Regele a cerut 
participanților să ia „cunoștință de renunțarea principelui Carol, în urma căreia să se pășească fără întârziere la măsurile legale pentru 
recunoașterea principelui Mihai ca principe moștenitor al României” [64165], Cum Ferdinand a declarat categoric că principele Carol este „o 
creangă putredă în dinastie, pe care trebuie să o tai spre a salva Coroana” [66], toți liderii politici prezenți la Sinaia s-au supus voinței 
suveranului. Mihai era fiul lui Carol cu principesa Elena, dar la acea vreme el nu avea decât patru ani, astfel că trebuia să se adopte o 
măsură ce să prevadă posibilitatea preluării tronului de către micul principe, neputând să-și exercite prerogativele de suveran atât timp cât 
era minor. 


În ziua de 4 ianuarie 1926, Adunarea Naţională Constituantă a adoptat legile prin care se accepta renunțarea lui Carol, se modifica 
Statutul Casei Regale, principele Mihai era proclamat moștenitorul tronului și se constituia o Regență care să exercite prerogativele 


suveranului, în cazul că acesta ar ajunge pe tron înainte de vârsta majoratului [67], partidul Naţional Român a participat la dezbateri, dar Principele Carol al II-lea și Ionel 
nu și la votarea proiectelor de lege. Maniu socotea acest proiect de lege ca fiind prematur, formulând obiecţii asupra necesității și Brătianu, la vânătoare 
oportunității Regenţei, de vreme ce regele „se bucură de o sănătate completă”. După opinia sa, nu era bine să se constituie alături de rege 

o „autoritate latentă” [58]. Regența se compunea din trei persoane: principele Nicolae, patriarhul Miron Cristea și Gheorghe Buzdugan, 

președintele Înaltei Curți de Casaţie și Justiţie. 


Acest act era considerat ca fiind unul impus de primul ministru liberal. Ziarul „Adevărul” consemna: „Ceea ce a făcut domnul Ionel Brătianu, condus de preocupări personale și 
egoism politic, constituie cea mai gravă lovitură adusă principiului monarhic”. Constantin Argetoianu remarca: „Criza dinastică a devenit peste noapte pivotul politicii românești. 
Oamenii politici și partidele au fost supuși unei noi clasificări și socotiți apți sau inapţi pentru guvernare după cum puteau fi sau nu bănuiţi că ar favoriza o eventuală revenire a 


prințului” [69], Totodată, Nicolae Iorga declara: Acum nu mai erau doi stăpâni în România, ci unul singur: Ion Brătianu. Dinastia de Argeș biruise cu totul pe cea de 
Sigmaringen. Ion I. C. Brătianu rămânea stăpânul, singurul și absolutul stăpân al unei țări, care avea nesfârșită răbdare 70]. 
Cu toate exagerările vădite ale opoziției, era evident că adoptarea acestui act era în avantajul fruntașului liberal. Sfârșitul regelui era tot mai aproape, căci boala lui se agrava, 


lui Brătianu i se prevedea o lungă dominație la putere. Nimeni nu putea să prevadă la acel moment turnura spectaculoasă pe care o vor lua evenimentele din România în numai 
câțiva ani. După încheierea celor patru ani legitimi de guvernare, Ionel Brătianu își depune mandatul de prim-ministru pe 27 martie 1926. 


Sfârșitul activității politice 


Soluţia pentru numirea unui nou guvern fusese stabilită cu doi ani anterior de președintele liberalilor. În acest sens, pe 30 martie 1926, se formează un nou cabinet prezidat de 
Alexandru Averescu, cu sprijin brătienist. Comentând acest fapt, Nicolae Iorga nota: „Astfel Ion Brătianu se retrase, după ce mersese unde vroise și întărise astfel declarația sa 


mândră că Partidul Liberal, adică el, stăpânul absolut al acestui partid, vine la putere și pleacă de la putere când îi place” [71]. Dacă în 1920, chemarea lui Averescu la putere 
apăruse ca un act normal, acum ea constituia o surpriză de proporţii pentru opinia publică. Într-un manifest lansat de naționali și țărăniști se aprecia că guvernul Averescu "n-a 
fost adus la cârma ţării prin indicaţiile voinței naționale, ci este un guvern impus, un guvern personal. Guvernul generalului este un guvern de locotenență, un locţiitor al 


fostului guvern Brătianu" [72], sătule de abuzurile comise de fruntașul liberal, conducerile celor două partide au acționat pentru formarea unei adevărate și puternice forțe de 
opoziție, astfel că pe 10 octombrie 1926 s-a întemeiat Partidul Naţional Țărănesc. 


După adoptarea unor măsuri cu caracter economic, în primăvara anului 1927, Averescu se simțea stăpân pe situație și a început să se îndepărteze de la linia dictată de 
Brătianu. Acest fapt a provocat ruptura a fost atitudinea generalului față de criza dinastică. Boala regelui Ferdinand se agrava și Averescu a stabilit, în secret, legătura cu 
principele Carol, aflat la Paris, pentru a găsi o modalitate de revenire a acestuia asupra actului de abdicare. Brătianu a aflat și în aprilie 1927 i-a reproșat că s-a abătut de la 
„cele convenite împreună”. La auzul acestora, Averescu i-a răspuns: „Pentru numele lui Dumnezeu lăsaţi-ne să guvernăm cum înțelegem noi!” Fruntașul liberal s-a enervat și l- 
a amenințat că îi retrage sprijinul: „Va să zică, după ce te-am adus la guvern acum vrei să te ridici și să mă domini?” Într-un moment de iritare, Averescu replică: „N-am 


nevoie de sprijinul dumitale, prefer să părăsesc guvernul! Iată, poftim, ia guvernul!” [73]. 


Regele Ferdinand pleda pentru formarea unui cabinet de concentrare națională, lucru dorit și de fruntașul liberal. Deși Brătianu se gândise la un cabinet prezidat de generalul 
Constantin Prezan, șeful statului s-a opus cunoscând relațiile proaste dintre cei doi generali, iar Averescu putea să considere această numire ca pe un act personal împotriva sa 
[74], La insistențele reginei Maria, ferm hotărâtă să ia parte la conducerea treburilor statului, s-a ajuns la propunerea lui Barbu Știrbey, principalul personaj al camarilei regale. 
Pe 4 iunie 1927, Averescu a fost vizitat de Constantin Hiott, ministrul Casei Regale, care i-a prezentat decretul regal de demitere a guvernului și de însărcinare a lui Știrbey cu 
misiunea de a forma noul cabinet [75], 

Din Consiliul de miniștri condus de Știrbey făceau parte PNL, PNȚ, PȚ-Lupu și grupările conduse de Constantin Argetoianu și Stelian Popescu. Și de această dată influența lui 
Brătianu a fost decisivă. Printr-o manevră politică, Brătianu și-a retras miniștrii liberali din guvern, ceea ce a provocat o criză în interiorul cabinetului. În aceste condiții, Barbu 
Știrbey își depune mandatul pe 20 iunie. Două zile mai târziu, noul Consiliu de miniștri, condus de Ion I. C. Brătianu, depune jurământul în fața regelui la Scroviștea. Șeful 
statului era atât de slăbit încât nici nu a avut puterea să se ridice de pe fotoliu. 

În alegerile parlamentare de la începutul lunii iulie, Partidul Naţional Liberal obține o majoritate covârșitoare, iar Partidul Poporului nu întrunește nici măcar 2% din totalul 


voturilor, astfel că nu mai accede în Parlament. Gazetele epocii relatau că Brătianu a dorit să le dea o lecţie averescanilor [76], Deși inițial se stabilise că Parlamentul se va 
întruni în ziua de 27 iulie, Ion I. C. Brătianu a propus ca acesta să fie convocat cu 10 zile mai devreme, având în vedere starea de sănătate a suveranului. În seara zilei de 19 
iulie, odată cu validarea mandatelor noilor aleși, Adunarea Deputaţilor și Senatul au fost legal constituite. În dimineața zilei de 20 iulie 1927, a fost emis un comunicat oficial, 


care anunța moartea regelui la orele 02:15 [77], Regele Ferdinand s-a stins din viață la vârsta de 62 de ani. Privind data morții suveranului au existat numeroase speculații, 


însă nici până ziua de astăzi nu s-a putut stabili ceva cu certitudine. Mai mulți contemporani, printre care principele Nicolae, istoricul 


[80], 


poporului nostru. Românii nu vor putea uita niciodată că regele Ferdinand s-a sacrificat pentru binele ţării.” 


instituții se aflau în mod evident sub influența dominatoare a președintelui PNL 


E a Di decis achitarea acestuia [82], 


Ion I. C. Brătianu 


Nicolae Iorga și Armand Călinescu, au afirmat că de fapt regele murise în ziua de 18 sau 19 iulie, dar vestea nu a fost publicată decât după 


constituirea legală a Parlamentului liberal, căci, în caz contrar, trebuia convocat vechiul Parlament dominat de Partidul Poporului [78] [79] 


Comunicatul oficial despre decesul regelui Ferdinand I este însoţit de o cuvântare a prim-ministrului liberal către poporul român: 


„Primul rege al României Mari a murit. O boală cumplită a întrerupt prematur această domnie glorioasă care a îndeplinit visul de secole al 


(4429) 


Spre seară, principele Nicolae, patriarhul Miron Cristea și Gheorghe Buzdugan, președintele Înaltei Curți de Casaţie și Justiție, depun 
jurământul în calitate de regenți. Intrarea în funcțiune a Regenţei marca apogeul puterii lui Ionel Brătianu, deoarece membrii acestei 


Partidul Naţional Țărănesc și-a manifestat încă de la început poziția vehementă împotriva acestei instituirii, considerând justă încercarea de 


a-l restaura în drepturi pe Carol al II-lea [81], Însă, primul ministru a luat toate măsurile pentru a împiedica orice efort de contact cu 
principele. Într-o relatare a jurnalului englez „Daily Express” despre situația din țara noastră, îl cita pe Brătianu într-o replică adresată 
reginei, care dorea să-l viziteze pe fiul său pentru treburi familiale: „Dacă mă mai obosiţi cu afacerile dumneavoastre familiale, voi 
proclama republica!” Această replică subliniază controlul politic total pe care fruntașul liberal îl avea asupra statului. 


Următoarea perioadă a fost marcată de ciocnirile politice dintre Brătianu și carliști. Un eșec în această confruntare a survenit în cazul 
Manoilescu. Acesta îl vizitase pe Carol la Paris, iar la revenirea în ţară a fost arestat. Brătianu pusese agenți de informaţie în străinătate să 
urmărească toate mișcările din jurul principelui. El argumenta aceste măsuri, considerându-l inamic al statului pe acela care dorește să ia 
Coroana de pe capul suveranului legitim. Procesul lui Manoilescu a avut loc pe 10 noiembrie, dar spre surprinderea tuturor, judecătorii au 


Pe 22 noiembrie s-a aflat că primul ministru suferă de amigdalită. A doua zi a făcut febră mare, având și stări de sufocare. Doctorul 

Constantin Angelescu i-a făcut o operație de traheotomie, iar spre seară, doctorul Traian Nasta a executat câteva incizii externe. Acesta a 
descoperit în profunzime câțiva ganglioni prinși, pe care i-a extirpat. A urmat încă o blocare a rinichilor, iar infecția a trecut în sânge. Joi, 24 noiembrie 1927, la ora 06:45, Ion 
I. C. Brătianu, președintele Partidului Naţional Liberal și prim-ministrul Românei, a încetat din viață, la vârsta de 63 de ani. Opinia publică era șocată, nimeni își putuse închipui 
acest deces subit al celui mai puternic om din stat. Cortegiul său funerar a fost purtat pe umeri atât de apropiaţi, cât și de foștii opozanți. A fost înmormântat la Florica, alături 


de tatăl său. 
În acele vremuri tulburi, ziarul de opoziție „Dreptatea” remarca: 


„S-a stins încă unul dintre cei care au ținut pe umerii lor greaua sarcină a realizării celui mai mare ideal românesc: întregirea nemului.” 


Personalitatea lui Ionel Brătianu 


Ion I. C. Brătianu a dominat viaţa politică din România cu autoritate. Dintre cei care au încercat să-și explice cauzele acestei dominații, toți au 
căzut de acord că avea o vocaţie nativă de conducător. Cel mai adesea era văzut cu o carte în mână, de regulă o carte de istorie. Ion G. Duca 
scria în memoriile sale că Brătianu era înzestrat cu un acut simț al responsabilității: „El nu se hotăra niciodată repede [..] din primul moment îi 
apăreau în minte toate repercusiunile probabile și posibile ale unui act, așa încât, înainte de a se hotări să facă acel act, examina, reexamina, 
contraexamina toate urmările lui și nu trecea de la intenţie la fapt decât după ce, cântărind toate argumentele, favorabile și nefavorabile, 
foloasele îi apăreau mai puternice, mai determinante decât neajunsurile. Din profesiunea lui de inginer rămăsese cu obișnuinţa de a nu pune 
niciodată piciorul pe un teren, înainte de a-l fi sondat și de a cunoaște bine soliditatea lui. Dar, o dată gestaţiunea terminată, o dată hotărârea 


luată, nu am întâlnit în toată viaţa și în toată cariera mea politică, om mai neclintit în ducerea până la capăt a hotărârilor sale 1831”, 


Fruntașul liberal a știut foarte bine să-și aleagă colaboratorii, valorificând la maximum capacităţile lor. Deși avea doi frați, Ionel Brătianu l-a 
pregătit pentru succesiunea la conducerea Partidului Naţional Liberal pe Ion G. Duca, intuind capacitățile sale politice. Un factor important al 
dominaţiei sale politice a fost influența pe care o exercita asupra regelui Ferdinand, mai ales prin Barbu Știrbei și regina Maria. Brătianu era un 
foarte bun tactician politic. Un cunoscător al liberalismului nota despre liderul liberal că era: „stăpân pe mijloacele sale, își urmărea cu precizie 
nedeterminată jocul politic, nu-l interesa modelul oratoric și nici polemica scrisă”. Ionel Brătianu era conștient de valoarea sa politică și era 
convins că scrie o pagină în istoria națională, concepția și acțiunile sale politice având un caracter democratic. El aprecia că nu există pentru 
oamenii politici îndatorire mai mare decât apărarea intereselor permanente și a demnităţii poporului român. De aceea, Ion I. C. Brătianu se 
adresa astfel parlamentarilor, în decembrie 1919: 


„Sunteţi, domnilor, reprezentanții unui popor care este mândru și poate fi mândru de trecutul său, și care trebuie să aibă mare încredere în 
viitorul său. Nu scădeți rolul pe care el trebuie să-l aibă în lume; fiți cât de modești pentru persoana dvs., nu fiţi modești pentru poporul pe care îl 
reprezentați. [84]” 

(((42)))) 
Deși a trecut la cele veșnice prematur, a avut parte de o moarte glorioasă, din funcţia de prim-ministru al României și președinte al celui mai 
puternic partid politic din acele vremuri. Cea mai potrivită imagine de ansamblu, pentru a conchide evocarea personalităţii lui Ion I. C. Brătianu, 
este caracterizarea pe care ministrul Franței la București, contele de Saint-Aulaire, i-a făcut-o fruntașului liberal: 


(4429) 


Bustul lui Ionel Brătianu 
ridicat în Alba-Iulia 


„Excela în a câștiga fără să-și facă dușmani. Viitorul apropiat mi-a descoperit în el cele mai înalte calități, care îl fac unul din marii oameni de stat ai generației sale, mult mai 


mare decât cei "trei mari": Wilson, Lloyd George, Clemenceau. Nimic mai natural: la țări mici, oameni mari [85], ” 


({{12)}}) 

